CELEX: 32005R1294
Language: lt
Date: 2005-08-05 00:00:00
Title: 2005 m. rugpjūčio 5 d. Komisijos reglamentas (EB) Nr. 1294/2005, iš dalies keičiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų I priedą

6.8.2005   
            
            
               LT
            
            
               Europos Sąjungos oficialusis leidinys
            
            
               L 205/16
            
         
      KOMISIJOS REGLAMENTAS (EB) Nr. 1294/2005
   2005 m. rugpjūčio 5 d.
   iš dalies keičiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų I priedą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų (1), ypač į jo 13 straipsnio antrą įtrauką,
   kadangi:
   
               (1)
            
            
               Remiantis Reglamento (EEB) Nr. 2092/91 I priede nustatytais ekologinės gamybos ūkyje principais, gyvuliai turi būti šeriami ekologiškai pagamintais pašarais. Pereinamuoju laikotarpiu, kuris baigiasi 2005 m. rugpjūčio 24 d., ūkininkams leidžiama naudoti ribotą tradicinių pašarų kiekį, jeigu jie gali įrodyti, kad organinių pašarų jie negali įsigyti.
            
         
               (2)
            
            
               Atrodo, kad po 2005 m. rugpjūčio 24 d. Bendrijoje pašarinių žaliavų paklausa viršys pasiūlą, ir visų pirma tai pasakytina apie atrajotojų ir ypač monogastrinių gyvulių auginimui reikalingas daug proteinų turinčias pašarines žaliavas.
            
         
               (3)
            
            
               Todėl būtina pratęsti pereinamąjį laikotarpį, per kurį būtų leidžiama naudoti tradicinius pašarus.
            
         
               (4)
            
            
               Reikėtų atitinkamai iš dalies pakeisti Reglamentą (EEB) Nr. 2092/91.
            
         
               (5)
            
            
               Atsižvelgiant į tai, kad priemonę reikia taikyti skubiai, nes nuostata dėl tradicinių pašarų naudojimo nustoja galioti 2005 m. rugpjūčio 24 d., šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje.
            
         
               (6)
            
            
               Šiame reglamente numatytos priemonės atitinka Reglamento (EEB) Nr. 2092/91 14 straipsniu įsteigto Komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2092/91 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja sekančią dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. rugpjūčio 25 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugpjūčio 5 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 198, 1991 7 22, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2254/2004 (OL L 385, 2004 12 29, p. 20).
   
      PRIEDAS
      Reglamento (EEB) Nr. 2092/91 I priedo B dalis iš dalies keičiama taip:
      Punktas 4.8 pakeičiamas taip:
      „Nukrypstant nuo 4.2 punkto, leidžiama naudoti ribotą žemės ūkio kilmės tradicinių pašarų kiekį, jeigu ūkininkai gali įrodyti valstybės narės kontrolės įstaigai ar valdžios institucijai, kad jie negali gauti pašarų, pagamintų išimtinai iš ekologiškų produktų.
      Per 12 mėnesių laikotarpį tradicinių pašarų leidžiama vartoti ne daugiau kaip:
      
                  a)
               
               
                  žolėdžiams: 5 % per laikotarpį nuo 2005 m. rugpjūčio 25 d. iki 2007 m. gruodžio 31 d.;
               
            
                  b)
               
               
                  kitoms rūšims:
                  
                              —
                           
                           
                              15 % per laikotarpį nuo 2005 m. rugpjūčio 25 d. iki 2007 m. gruodžio 31 d.
                           
                        
                              —
                           
                           
                              10 % per laikotarpį nuo 2008 m. sausio 1 d. iki 2009 m. gruodžio 31 d.
                           
                        
                              —
                           
                           
                              5 % per laikotarpį nuo 2010 m. sausio 1 d. iki 2011 m. gruodžio 31 d.
                           
                        
            Šie skaičiai apskaičiuojami kasmet ir išreiškiami žemės ūkio kilmės pašarų sausosios medžiagos procentais. Išskyrus galvijų pervarymo į naujas ganyklas laikotarpį, paros racione turi būti ne daugiau kaip 25 % tradicinių pašarų, išreikštų sausosios medžiagos procentais.“